OpenLLM-France/wikimedia huggingface dataset:
# Els casos del Departament Q: Profanació

Els casos del Departament Q: Profanació (títol original en danès, Fasandræberne) és una pel·lícula de misteri criminal danesa del 2014 dirigida per Mikkel Nørgaard i coescrit per Nikolaj Arcel i Rasmus Heisterberg, basada en la novel·la homònima de Jussi Adler-Olsen. És la segona pel·lícula de la sèrie cinematogràfica Els casos del Departament Q després de la pel·lícula de 2013 Misericòrdia, i abans de la pel·lícula de 2016 Redempció . Quan es va estrenar l'octubre de 2014, va ser la setmana d'estrena més taquillera de Dinamarca per a una pel·lícula local. S'ha doblat al valencià per a À Punt. També s'ha subtitulat al català central.

## Referències

* ↑ Keslassy, Elsa. «'The Absent One' Breaks Danish B.O. Records», 06-10-2014.
* ↑ «Els casos del Departament Q: Profanació». À Punt, 09-02-2022. [Consulta: 14 setembre 2023].
* ↑ «Fasandraeberne». Goita què fan, ara!. [Consulta: 14 setembre 2023].
# Ellison Shoji Onizuka

Ellison Shoji Onizuka (Kailua, 24 de juny de 1946 - Cap Canaveral, 28 de gener de 1986) fou un astronauta estatunidenc, enginyer de proves de vol de la Força Aèria nord-americana de Kealakekua, Hawaii, que va volar amb èxit a l'espai amb el transbordador espacial Discovery en STS-51-C. Va morir a l'accident del transbordador espacial Challenger el gener del 1986, en el qual servia com a especialista en missió per a la missió STS-51-L. Onizuka va ser el primer asiàtic nord-americà i la primera persona d'origen japonès que va arribar a l'espai.
Fou seleccionat pel programa espacial el 1978, passà un any en entrenaments i fou triat per integrar l'equip de suport a terra de les dues primeres missions del transbordador espacial Columbia. El seu primer viatge a l'espai fou al transbordador Discovery el gener del 1985, a la primera missió de caràcter exclusivament militar del transbordador espacial. Un any més tard formà part de la fatídica missió STS-51-L del transbordador Challenger, que es desintegrà 73 segons després del llançament a causa de la fallada d'una junta tòrica d'un dels dos coets acceleradors sòlids que impulsen el transbordador durant la primera part de l'ascens, fet que provocà la mort dels set tripulants.

## Referències

* ↑ Furuyama, Katie. «Ellison Onizuka». A: Zhao, Xiaojian. Asian Americans: An Encyclopedia of Social, Cultural, Economic, and Political History [3 volumes]: An Encyclopedia of Social, Cultural, Economic, and Political History. ABC-CLIO, November 30, 2013, p. 899. ISBN 9781598842401.
* ↑ «Challenger astronaut and Hawaii native Ellison S. Onizuka always wanted to go to space». , January 26, 2011.
* ↑ «In Honor of Ellison Onizuka». The Rotarian, 01-04-1986.
* ↑ «ELLISON S. ONIZUKA (COLONEL, USAF), NASA ASTRONAUT (DECEASED)», 01-01-2007. [Consulta: May 14, 2021].
* ↑ Joseph P. Kerwin. «Letter from Joseph Kerwin to Richard Truly relating to the deaths of the astronauts in the Challenger accident». National Aeronautics and Space Administration. Arxivat de l'original el de juliol 23, 2009. [Consulta: October 20, 2009].

## Enllaços externs

* Biografia d'Ellison Onizuka al web de la NASA (anglès)
# Era astrològica

En astrologia, una era astrològica és un període que es creu que acompanya canvis essencials en el desenvolupament dels habitants de la Terra, especialment pel que fa a cultura, societat i política.
Hi ha dotze eres astrològiques que corresponen als dotze signes zodiacals. A l'acabament d'un cicle de dotze eres, aquest es repeteix. Les eres astrològiques succeeixen a causa d'un fenomen conegut com la precessió dels equinoccis. Un període complet d'aquesta precessió s'anomena un "gran any" o "any platònic", que dura uns 25.920 anys.
Hi ha dues gran tendències sobre com es creu que les eres astrològiques afecten al món. Alguns astròlegs creuen que els canvis a la Terra són provocats per les influències dels signes astrològics corresponents, associat amb l'era en la qual està, mentre que altres astròlegs no segueixen el model causatiu i no creuen que sigui una qüestió de sincronia.
Molts experts creuen que l'era d'Aquari ha arribat ja, o arribarà en un futur immediat. D'altra banda, alguns són de l'opinió que l'era d'aquari ja va arribar fa cinc segles, i d'altres que no començara fins d'aquí a sis segles.
Segons l'astròleg i autor uruguaià de disset llibres Boris Cristoff en la seva obra magna: "El destino de la Humanidad" (editorial Martínez Roca, col. "Fontana Fantástica", Barcelona), l'era astrológica dura 2.100 anys i la precessió dels equinoccis s'allargaria, per tant, 25.200 anys (12 per 2.100 anys). Aleshores tots els esdeveniments històrics encaixen perfectament tal com han comprovat els historiadors Joan Marimón Padrosa ("Historia del arte a través de la astrología"; edit. Anthropos de Barcelona, any 1985) i Carles Parellada Sanrama (mitjançant la monografía històrica: "La Ley Periódica de la Historia (L.P.H.): Análisis y demostración" publicada digitalment en les editorials Monografias.com (el 12 de maig de 2009) i Ilustrados.com (el 9 d'octubre de 2009)).

## Vegeu també

* Era d'Aquari
* Ciències ocultes

## Referències

* ↑ Neil Spencer. True as the Stars Above, Victor Gollancz, Londres, 2000, p. 116
* ↑ Richard Tarnas. Cosmos and Psyche - Intimations of a New World View, Viking/Penguin, Nova York, 2006, pp. 50-60
* ↑ Nicholas Campion. The Book of World Horoscopes, The Wessex Astrologer, Bournemouth, Gran Bretanya, 1999, pp. 480-495

## Enllaços externs

* The Grand Ages
* The Astrological Great Year
* Alternative View of the Astrological Ages
# Engyprosopon marquisensis

Engyprosopon marquisensis és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 6,5 cm de llargària total.

## Distribució geogràfica

Es troba a les costes de les Illes Marqueses.

## Referències

* ↑ UNEP-WCMC Species Database (anglès)
* 1 2 FishBase (anglès)
# Enrampada elèctrica

Una enrampada és el pas d'un corrent elèctric a través d'un ésser humà, o un animal, com a conseqüència d'una diferència de potencial, és a dir, de tenir diferents parts del cos en contacte amb potencials diferents; alguna sovint és a la terra (potencial nul). Les manifestacions més típiques són la sensació de formigueig i la contracció muscular, tot i que aquestes poden ser més greus, incloent la mort. Es pot viure com un xoc, amb les possibles corresponents lesions nervioses, alteracions químiques, danys tèrmics i altres conseqüències d'accidents secundaris, com ara fractures òssies).
Al costat de les magnituds de la tensió elèctrica, de la densitat de corrent i de la intensitat de corrent (amperatge), també té un paper el fet que es tracti de corrent altern o continu, així com quant de temps i per quina via el cos de la persona o l'animal ha estat travessat pel corrent elèctric.
Pot ser a causa d'un accident o també pot ser provocat, per exemple, a la rehabilitació muscular. Les descàrregues elèctriques al cervell s'han usat a la psiquiatria i com a mètode de tortura. La mort per enrampada, o electrocució, s'usa com a mètode de matar persones (cadira elèctrica) i animals, especialment insectes.

## Rampa muscular, rampa elèctrica i electrocució

En català, es reserven els termes «electrocutar» i «electrocució» per als casos d'accident elèctric amb resultat de mort.

## Referències

* ↑ electrocutar a Optimot

## Bibliografia

* Gottfried Biegelmeier: Wirkungen des elektrischen Stroms auf Menschen und Nutztiere. Lehrbuch der Elektropathologie. VDE-Verlag, Berlin 1986, ISBN 3-8007-1452-3.
* DIN EN 61.140 (VDE 0140-1) :2007-03 Schutz gegen elektrischen Schlag - Gemeinsame Anforderungen für Anlagen und Betriebsmittel (IEC 61140: 2001+A1: 2004, modifiziert); Deutsche Fassung EN 61140: 2002+A1: 2006. VDE-Verlag, Berlin.
* DIN VDE 0100 -410 (VDE 0100-410) :2007-06 Errichten von Niederspannungsanlagen-Teil 4-41: Schutzmaßnahmen-Schutz gegen elektrischen Schlag (IEC 60364-4-41:2005, modifiziert); Deutsche Übernahme HD 60364-4-41: 2007. VDE-Verlag, Berlin.
* Werner Hörmann, Bernd Schröder: Schutz gegen elektrischen Schlag in Niederspannungsanlagen - Kommentar der DIN VDE 0100-410 (VDE 0100-410) :2007-06. VDE-Schriftenreihe Band 140, VDE-Verlag, Berlin, ISBN 978-3 -8007-3190-9.

## Enllaços externs

* Jens Jühling: Elektrounfälle in Deutschland Arxivat 2007-09-29 a Wayback Machine., Berufsgenossenschaft Feinmechanik und Elektrotechnik, Köln, Vortrag 2005 auf der Fachtagung "Mensch - Strom - Felder" am 10./11. November 2005 der Forschungsstelle für Elektropathologie (FFE) (PDF-Datei; 230 kB)
# Envelliment

«Envelliment» té aquests significats:
* Envelliment biològic, canvi en la biologia d'un organisme a mesura que envelleix després de la maduresa
* Envelliment cel·lular, fenomen en què cèl·lules diploides diferenciades perden la capacitat de dividir-se
* Envelliment humà, conjunt de modificacions morfològiques i fisiològiques que apareixen a conseqüència de l'acció del temps sobre els humans
* Envelliment del vi
Viccionari
# Esashi (Hiyama)

Esashi (江差町, Esashi-chō) és una vila i municipi de la subprefectura de Hiyama, a Hokkaido, Japó. Tot i ser un municipi amb estatus de vila i no de ciutat, Esashi és la capital de la subprefectura de Hiyama. Esashi forma part del districte de Hiyama.

## Geografia

El municipi d'Esashi té un port i està situat al sud de Hokkaido, a la península d'Oshima. Administrativament pertany a la subprefectura de Hiyama, de la qual és capital i al districte de Hiyama. Cap a l'oest, la vila fa costa amb la mar del Japó. Esashi limita amb els municipis de Kaminokuni i Assabu, els quals formen part del mateix districte i amb Otobe, pertanyent al districte de Nishi. El municipi inclou també l'illa de Kamome, la qual forma part del parc natural prefectural de Hiyama.

## Història

Durant el període Edo, Esashi va créixer gràcies a l'indústria pesquera, que va dur prosperitat a la zona. La localitat conserva alguns edificis històrics de l'era Meiji al centre de la vila. Durant el segle XX l'indústria pesquera va entrar en fallida i el poble va intentar reconduir la seua activitat cap al turisme. El 2014 i degut al continu descens demogràfic de la zona el tram de la línia Esashi que va des de la vila fins a Kikonai va ser tancat per la Companyia de Ferrocarrils de Hokkaidō, restant la localitat incomunicada per ferrocarril. Temps enrere va existir un ferry que comunicava Esashi amb l'illa d'Okushiri.

### Cronologia

* 1900: La vila d'Esashi esdevé vila de primera classe.
* 1955: La vila d'Esashi i el poble de Tomari s'uneixen.
* 2014: Tanca l'estació d'Esashi en deixar la seua activitat el tram de la línia Esashi que passa pel municipi.

## Agermanaments

* Suzu, prefectura d'Ishikawa, Japó.
* Higashiōmi, prefectura de Shiga, Japó.

## Referències

* ↑ Error: hi ha títol o url, però calen tots dos paràmetres.«» (en japanese). Japan Railfan Magazine Online. Japan: Koyusha Co., Ltd., 12-05-2014. [Consulta: 13 maig 2014].
* ↑ Sister cities of Suzu
* ↑ «Higashiomi:Links». Arxivat de l'original el 2015-05-10.
# Escut d'Ulldemolins

L'escut d'Ulldemolins és un símbol oficial d'aquest municipi del Priorat i es descriu mitjançant el llenguatge tècnic de l'heràldica amb el següent blasonament:
    «Escut caironat: d'or, una mola de molí de sinople carregada d'un ull d'argent amb l'iris de sable; el cap de sable. Per timbre, una corona mural de poble.»

## Disseny

La composició de l'escut està formada sobre un fons en forma de quadrat recolzat sobre un dels seus vèrtexs, anomenat escut caironat, segons la configuració difosa a Catalunya i d'altres indrets de l'antiga Corona d'Aragó i adoptada per l'administració a les seves especificacions per al disseny oficial dels municipis dels ens locals. És de color groc (or), amb una representació simbòlica d'una mola, omplint el màxim d'espai possible i sense tocar les vores de l'escut, de color verd (sinople). Dins de la mola i sense sortir (carregada) hi ha dibuixat un ull de color blanc o gris clar (argent) amb la part de l'iris de color negre (sable). La part superior de l'escut (el cap) té una alçada igual a un terç de l'ample, i també és de color negre (sable).
L'escut està acompanyat a la part superior d'un timbre en forma de corona mural, que és l'adoptada pel Departament de Governació d'Administracions Locals de la Generalitat de Catalunya per timbrar genèricament els escuts dels municipis. En aquest cas, es tracta d'una corona mural de poble, que bàsicament és un llenç de muralla groc (or) amb portes i finestres de color negre (tancat de sable), amb quatre torres merletades, de les quals se'n veuen tres.

## Història

L'escut va ser aprovat el 12 de juliol de 1988 i publicat al DOGC número 1.024 amb data 29 de juliol del mateix any.
La mola, o roda de molí, amb l'ull a dins al lloc de la nadilla és el senyal parlant tradicional, al·lusiu al nom del poble emprats almenys des del segle xvi. Els esmalts, camper d'or amb el cap de sable, provenen de les armes dels Entença, a la baronia dels quals pertanyia Ulldemolins.

## Vegeu també

* Escut d'Entença
* Bandera d'Ulldemolins
* Escuts i banderes del Priorat

## Referències

* 1 2 «ANUNCI relatiu a l'aprovació de l'escut heràldic del municipi d'Ulldemolins.» (pdf). DOGC num. 1024, 12-07-1988. [Consulta: 25 juny 2010].
* 1 2 «DOGC 4914, decret 139/2007, de 26 de juny, pel qual es regulen la denominació, els símbols i el registre d'ens locals de Catalunya. Publicat al DOGC 4.914 de 28 de juny de 2007.». Generalitat de Catalunya, 28-06-2007.
* ↑ L'escut heràldic d'Ulldemolins
# Eric I

Eric I és el nom dels següents personatges:
* Eric I de Dinamarca, rei de Dinamarca (1095 -1103)
* Eric I de Mecklenburg (~1365 - 1397), membre de la Casa de Mecklenburg, associat al govern de Mecklenburg (1396-97) i hereu al tron de Suècia
* Eric I de Noruega (?-954), breument rei de Noruega (930 -934)
# Església de Déu

«Església de Déu» té aquests significats:
Església de Déu és un nom usat per moltes denominacions cristianes protestants:

## Pentacostals

* Església de Déu (Cleveland)
* Església de Déu de la Profecia
* Església de Déu pentecostal índia
* Església de Déu en Crist

## Altres

* Església de Déu Israelita
* Església de Déu de Santedat
* Església de Déu ministerial de Jesucrist Internacional
* Església de Déu Societat Missionera Mundial
# Ellwood City

Ellwood City és una població del Comtat de Beaver (Pennsilvània) als Estats Units d'Amèrica.

## Demografia

Segons el cens dels Estats Units del 2000, Ellwood City tenia 8.688 habitants. , 3.716 habitatges, i 2.393 famílies. La densitat de població era de 1.433,5 habitants per quilòmetre quadrat.
Dels 3.716 habitatges en un 26,6% hi vivien nens de menys de 18 anys, en un 47,3% hi vivien parelles casades, en un 12,6% dones solteres, i en un 35,6% no eren unitats familiars. En el 32,3% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,94.
Per edats la població es repartia de la següent manera: un 22,5% tenia menys de 18 anys, un 7,7% entre 18 i 24, un 26,5% entre 25 i 44, un 21,2% de 45 a 60 i un 22,1% 65 anys o més.
L'edat mediana era de 41 anys. Per cada 100 dones de 18 o més anys hi havia 83,4 homes.
La renda mediana per habitatge era de 28.926 $ i la renda mediana per família de 40.758 $. Els homes tenien una renda mediana de 31.703 $ mentre que les dones 21.285 $. La renda per capita de la població era de 15.784 $. Entorn del 8,6% de les famílies i el 12,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ellwood City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Ellwood City». American Fact Finder. Oficina del Cens dels Estats Units, 12-01-2010.
# La fi del món

«La fi del món» té aquests significats:
* Ciència
** Esdeveniment apocalíptic, un esdeveniment amb el potencial d'erradicar completament l'espècie humana
** Màquina apocalíptica, un enginy amb la capacitat de destruir la vida a la Terra o la Terra mateixa
* Mitologia i religió
** L'Apocalipsi, l'últim llibre del Nou Testament
** L'Harmagedon, batalla final abans del Judici Final
** Ragnarök, batalla final de la mitologia escandinava
* Televisió: La fi del món (Doctor Who), els episodis de la sèrie Doctor Who amb aquest nom
# Etmopterus bullisi

Etmopterus bullisi és una espècie de peix de la família dels dalàtids i de l'ordre dels esqualiforms.

## Reproducció

És ovovivípar.

## Hàbitat

És un peix marí d'aigües profundes que viu fins als 850 m de fondària.

## Distribució geogràfica

Es troba des de Carolina del Nord fins a Florida (Estats Units) i Hondures.

## Referències

* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* 1 2 FishBase (anglès)
* ↑ Kiraly, S.J., J.A. Moore i P.H. Jasinski, 2003. Deepwater and other sharks of the U.S. Atlantic Ocean Exclusive Economic Zone. Mar. Fish. Rev. 65(4):1-64.

## Bibliografia

* Compagno, L.J.V., 1984. FAO species catalogue. Vol. 4. Sharks of the world. An annotated and illustrated catalogue of shark species known to date. Part 1 - Hexanchiformes to Lamniformes. FAO Fish. Synop. 125(4/1):1-249.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Coppola, S.R., W. Fischer, L. Garibaldi, N. Scialabba i K.E. Carpenter, 1994 SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, Itàlia, FAO. 103 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fritzsch, B. i P. Moller, 1995. A history of electroreception. p. 39-55. A P. Moller (ed.) Electric fishes: history and behavior. Fish and Fisheries Series 17. Chapman & Hall, Londres (Regne Unit).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Howe, J. i V.G. Springer, 1993. Catalog of type specimens of recent fishes in the National Museum of Natural History, Smithsonian Institution, 5: Sharks (Chondrichthyes: Selachii). Smithson. Contrib. Zool. 540:19.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Vergassovaïta

La vergassovaïta o vergasovaïta és un mineral de la classe dels sulfats. Rep el seu nom de Lidia Vergassova (1941-), de l'Institut de Vulcanologia de l'Acadèmia Russa de les Ciències.

## Característiques

La vergassovaïta és un sulfat de fórmula química Cu₃O(MoO₄)(SO₄). Va ser aprovada com a espècie vàlida per l'Associació Mineralògica Internacional l'any 1998. Cristal·litza en el sistema ortoròmbic. La seva duresa a l'escala de Mohs es troba entre 4 i 5.
Segons la classificació de Nickel-Strunz, la vergassovaïta pertany a «07.BB: Sulfats (selenats, etc.) amb anions addicionals, sense H₂O, amb cations de mida mitjana» juntament amb els següents minerals: caminita, hauckita, antlerita, dolerofanita, brochantita, klebelsbergita, schuetteïta, paraotwayita, xocomecatlita, pauflerita i grandviewita.

## Formació i jaciments

Va ser descoberta a la fumarola Treschina, al segon con d'escòria de l'avanç nord de la "Gran erupció fissural" del volcà Tolbàtxik, que es troba a l'óblast de Kamtxatka, al districte Federal de l'Extrem Orient, Rússia. Es tracta de l'únic indret on ha estat trobada aquesta espècie mineral.

## Referències

* ↑ «Vergasovaite» (en anglès). Mindat. [Consulta: 2 juliol 2017].

## Enllaços externs

* Galeria d'imatges
# Refractòmetre de Pulfrich

El refractòmetre de Pulfrich és un refractòmetre per a la mesura de l'índex de refracció d'un sòlid a partir de la determinació de l'angle límit pel mètode de la refracció límit o de la reflexió total. La mostra se situa damunt d'un prisma especial i la llum es fa incidir de forma rasant refractant-se en el prisma amb l'angle límit. Fou inventat per l'òptic alemany Carl Pulfrich.

## Referències

* ↑ «Le réfractomètre — CultureSciences-Physique - Ressources scientifiques pour l'enseignement des sciences physiques» (en francès). [Consulta: 18 abril 2019].
* ↑ «Refractómetro de Pulfrich».

## Enllaços externs

* Pulfrich refractometer. Refractometer
# Lance Reddick

Lance Reddick (anglès americà: Lance Solomon Reddick) (Baltimore, 7 de juny de 1962 - Studio City, 17 de març de 2023) fou un actor estatunidenc.
Format a Friends School of Baltimore quan era adolescent, va estudiar música al Peabody Preparatory Institute i un programa d'estiu aprenent teoria musical i composició a la Walden School. Reddick va estudiar composició de música clàssica a la Eastman School of Music de la Universitat de Rochester, on va obtenir una llicenciatura en música. Posteriorment es va traslladar a Boston, Massachusetts a la dècada de 1980. Reddick va assistir a la Yale School of Drama a principis de la dècada de 1990, rebent un màster en Belles Arts el 1994.
En la seva trajectòria com a actor fou conegut per títols com The Wire, Resident Evil, John Wick, Horizon Zero Dawn, entre d'altres, adquirint una gran popularitat, precisament, amb el paper de Cedrick Daniels a la sèrie The Wire (HBO), on va participar en fins a cinc temporades. Al terreny de la ficció, també va formar part del repartiment de Perdidos, Fringe o Bosch. A més, va interpretar Albert Wesker en l'adaptació que va fer Netflix de 'Resident Evil', basada en els videojocs de Capcom. També per a HBO va actuar a la sèrie carcerària Oz, una ficció que va tenir molt bona acollida i sis temporades. A la trajectòria de l'actor a la gran pantalla destaca el seu paper a la saga 'John Wick', en què va donar vida a Caront; o en films com 'Objectiu: Washington D.C.' o 'Godzilla vs. Kong', entre les més destacades.

## Referències

* ↑ Zilko, Christian «‘The Wire’ and ‘John Wick’ Star Lance Reddick Dead at 60 The actor best known for his role in the "John Wick" franchise and as Cedric Daniels on "The Wire" has died. Intern». IndieWire, 17-03-2023 [Consulta: 17 març 2023].
* ↑ «Lance Reddick». The famous people. [Consulta: 17 març 2023].
* ↑ «Lance Reddick: An Exclusive Interview with “The Critical Condition”». The Critical Condition. Arxivat de l'original el 3 de març 2009. [Consulta: 17 març 2023].
* ↑ Martín Rojas, José Luis «Muere el actor Lance Reddick, famoso por ‘The Wire’, ‘Fringe’ o ‘John Wick’, a los 60 años Una triste pérdida El artista ha fallecido dejando atrás una gran lista de películas y series de éxito». La Vanguardia, 17-03-2023 [Consulta: 17 març 2023].
* ↑ «Muere Lance Reddick, actor de 'The Wire' o 'John Wick', a los 60 años También formó parte del reparto de otras series como Perdidos o Fringe». Deia, 17-03-2023 [Consulta: 17 març 2023].
* ↑ «Muere el actor Lance Reddick a los sesenta años, famoso por sus interpretaciones en de 'The Wire' o 'John Wick'. Fue popular por sus papeles en 'The Wire', la serie 'Resident Evil' de Netflix o la saga 'John Wick'». RTVE, 17-03-2023 [Consulta: 17 març 2023].